Public procurement notice: Contract Notice
Published: 2020-06-30
Buyer: Vantaan Työterveys Oy
Country: FI
Contract type: Services
Procedure: Open procedure
CPV classification: 79625000 | 85120000: Medical practice services | 85121000: Medical services | 85121100: General practitioner services | 85121200: Specialist medical services
Estimated value: 5800000 EUR
Submission deadline: 2020-09-04

Technical requirements: Vantaan Työterveys Oy kilpailuttaa vuokralääkäripalvelut, johon kuuluvat erillisinä osa-alueina työterveys- ja yleislääkärit. Molempiin osa-alueisiin valitaan neljä (4) toimittajaa. Osa-alueille voidaan valita sama tai eri toimittaja. Sopimus tehdään puitejärjestelyinä.
Toimittajien vertailuperusteena on prosenttiosuus vuokralääkärin kuukausittaisesta asiakaslaskutuksesta (ei laboratorio ja radiologisten tutkimusten määräyksistä). Esimerkkinä jos vuokralääkärin asiakaslaskutus on 10 000 EUR kuukauden aikana ja toimittajan tarjoama prosenttiosuus 5 %, laskuttaa toimittaja tilaajaa 10 000 EUR - 5 % = 9 500 EUR.
Mikäli kahdella (2) tarjoajalla on sama pistemäärä, ratkaisee järjestyksen annettu vuokralääkäriveloituksen tuntihinta, mitä alhaisemman hinnan antanut on ensisijainen tarjouskilpailun voittaja.
Vuokralääkärit työskentelevät Vantaan Työterveys Oy:n toimipisteissä vakituisen henkilöstön lisäksi. Vantaan Työterveys Oy vastaa siitä, että vuokralääkärin työpisteessä on asianmukainen varustus, muu henkilökunta, tarvittavat välineet, lääkkeet, suojavarusteet toimenpiteitä ja työskentelyä varten. Vantaan Työterveys Oy:ssä on käytössä SoftMedic-potilastietojärjestelmä, johon kirjataan kaikki potilastapahtumat. Tarkempi kuvaus hankittavista palveluista on liitteessä 3. 3354 Vuokralääkäripalveluiden palvelukuvaus.
Vantaan Työterveys Oy on Vantaan kaupungin omistama osakeyhtiö, joka tarjoaa lakisääteistä, ennaltaehkäisevää työterveyshuoltoa sekä yleislääkäritasoisen sairaanhoidon palveluja pääkaupunkiseudun yrityksille, Vantaan kaupungin henkilöstölle sekä merimiesterveydenhuollon palvelut Helsingin kaupungille. Vantaan Työterveys Oy:n palvelutaso määräytyy työterveyshuoltolain sisällön ja valtioneuvoston antamien tarkempien asetusten mukaisen sisällön sekä asiakohtaisten palvelusopimusten perusteella.
Vantaan Työterveys Oy:n palveluksessa työskentelee n. 70 työterveyshuollon ammattilaista ja asiantuntijaa. Vantaan Työterveys Oy tuottaa työterveyshuollon palveluita tällä hetkellä n. 4 600 organisaatiolle, joissa työntekijöitä on yhteensä yli 34 000 henkilöä.
Vantaan Työterveys Oy:n toimipisteet sijaitsevat tällä hetkellä Vantaan Tikkurilassa, Helsingin Pasilassa sekä Espoon Tapiolassa.
Palvelun toimittamisesta vastaavien työterveyslääkärien tulee olla Valviran rekisteriin merkittyjä laillistettuja lääkäreitä, sekä heillä tulee olla suoritettuna työterveyslaitoksen järjestämä 15 opintopisteen laajuinen työterveyshuoltoon pätevöittävä koulutus kahden (2) vuoden sisällä siitä, kun lääkäri aloittaa potilasvastaanottotyön Vantaan Työterveys Oy:ssä. Lääkärin tulee olla joko työterveyshuollon erikoislääkäri tai työterveyshuoltoon pätevöittävän koulutuksen suorittava lääkäri. Todistukset valitun työterveyslääkärin koulutuksesta, kokemuksesta ja laillistamisesta tulee toimittaa tarvittaessa tilauksen hyväksymisen yhteydessä. Tarkempi kuvaus hankinnasta liitteessä 3. 3354 Vuokralääkäripalveluiden palvelukuvaus.
Tätä sopimusta voidaan jatkaa määräaikaisen sopimuskauden jälkeen kahdella (2) optiovuodella yksi (1) vuosi kerrallaan (1 + 1).
Vantaan Työterveys Oy kilpailuttaa vuokralääkärien palveluntuottajan yleislääkärien osalta kilpailutuksen osa-alueella 2.
Palvelun toimittamisesta vastaavien yleislääkärien tulee olla Valviran rekisteriin merkittyjä laillistettuja lääkäreitä, sekä heillä tulee olla vähintään yhden (1) vuoden kokemus työskentelystä yleislääkärin työstä terveyskeskuksessa, ennen kun lääkäri aloittaa potilasvastaanottotyön Vantaan Työterveys Oy:ssä. Todistukset valitun yleislääkärin koulutuksesta, kokemuksesta ja laillistamisesta tulee toimittaa tarvittaessa tilauksen hyväksymisen yhteydessä. Tarkempi kuvaus hankinnasta liitteessä 3. 3354 Vuokralääkäripalveluiden palvelukuvaus.
Tätä sopimusta voidaan jatkaa määräaikaisen sopimuskauden jälkeen kahdella (2) optiovuodella yksi (1) vuosi kerrallaan (1 + 1).
Tällä ilmoituksella on liitteitä/linkkejä osoitteessa: https://www.hankintailmoitukset.fi/fi/public/procurement/38395/notice/50024


Award value: 5800000